**Mundësi trajnimi: Zhvillimi Profesional i Profesionistëve Edukativo-Arsimorë në Detyrë**

*Mashav Center, Jeruzalem, 19 shkurt – 8 mars 2023*

Në kuadër të bashkëpunimit të vazhdueshëm në fushën e arsimit mes Republikës së Kosovës dhe Shtetit të Izraelit, Ambasada e Izraelit në Kosovë ofron mundësinë e pjesëmarrjes së profesionistëve të fushës së arsimit nga Kosova në Trajnimin për Zhvillimin Profesional të Profesionistëve Edukativo-Arsimorë në Detyrë, i cili mbahet në periudhën 19 shkurt – 8 mars 2023, në Jeruzalem. Ky trajnim organizohet nga Mashav Center në Jeruzalem, dhe synon zhvillimin profesional për:

* Mësimdhënësit e shkollave fillore dhe të mesme
* Drejtorët e shkollave fillore dhe të mesme
* Pedagogët dhe koordinatorët e shkollave fillore dhe të mesme
* Ligjëruesit në fushën e edukimit dhe pedagogjisë
* Drejtorët e Arsimit në Komuna (DKA)
* Drejtorët e Arsimit në MASHTI

Me anë të këtij trajnimi synohet që pjesëmarrësit të sjellin në Kosovë njohuritë dhe shkathtësitë e fituara dhe t’i ndajnë më tej me kolegë e kolege, me qëllim të avancimit të arsimit në vendin tonë.

Të interesuarit inkurajohen të aplikojnë duke plotësuar formularin e bashkangjitur të aplikimit (në gjuhën angleze) dhe duke e dërguar në adresën elektronike Tamar.Ziv@mfa.gov.il deri më **10 janar 2023**.

Shpenzimet e qëndrimit dhe trajnimit mbulohen nga organizatori, ndërkohë që udhëtimi dhe mëditjet mbulohet nga vetë aplikantët e suksesshëm ose nga institucioni ku punojnë.